
Dozó szervezetek - A boszorkányorvoslás és hiedelmek szerepe és alkalmazása fegyveres szervezetekben

A „dozo” kifejezés az egy bambara kifejezés, a természetfeletti képeségekkel rendelkező, hiedelmekben hívő fegyveres szervezeti tagokat illetik vele.
Jelen tanulmányban kritikai összehasonlító vizsgálat tárgyává teszem a hozzáférhető nemzetközi és hazai szakirodalom alapján, hogy az egyes dozó szervezetek miként használják a különböző hiedelemcselekvéseket, és hogy ezek a babonák milyen hatással vannak a katonákra, a katonai szervezetekre, a civil-katonai kapcsolatok alakulására és magukra a civil társadalmakra. Vannak-e olyan hiedelemminták, toposzok, amelyek több szervezetnél is megjelennek, ennek mik az okai, és miként jelennek meg ezek a hiedelem-hadviselésükben?
Kutatási témaköröm jelentőségét az adja, hogy bár a dolgozatban vizsgált szervezetek hiedelem- és babona-alkalmazását külön-külön már vizsgálták szakértők, de nem hozták még őket egy ernyő alá, nem foglalkoztak még a szélsőséges hiedelemhívő fegyveres szervezetekkel, mint különálló jelenség, úgy, mint azt például a szélsőséges vallási vagy politikai ideológiai fegyveres szervezetekkel tették. A kutatás másik jelentősége, hogy Magyarországot is érintő dozó szervezetekre is felhívja a figyelmet: egy interneten terjedő sátánista terrormozgalom magyarországi szárnyára, illetve a magyar csádi misszióhoz kapcsolódó Csád-tó környéki milíciák hiedelem-hadviselésére.
Dolgozatomban megvizsgálom, pontosítom és összehasonlító elemzés tárgyává teszem, hogy milyen hasonló és eltérő vonásai vannak a különféle dozó szervezetek és azok katonái által végzett tevékenységeknek. Vizsgálom továbbá ezek lélektani és társadalmi hatásait. Végezetül pedig részletesen kitérek arra, miként folytattak harcot a dozó szervezetek ellen eddig. Ezen információk alapján szeretnék pár tanácsot megfogalmazni, amelyek segítséggel lehetnek a jövőbeli magyar misszióknak.
Dolgozatom során dokumentumok saját szempontú elemzésére, valamint hazai és külföldi szakirodalom fordítására és elemzésére támaszkodva vizsgáltam kutatási hipotéziseim helytállóságát.



